אוניברסיטת קליפורניה בריברסייד

אוניברסיטת קליפורניה בריברסייד (באנגלית: University of California, Riverside; בראשי תיבות: UCR; בקיצור: UC Riverside) היא אוניברסיטה ציבורית השוכנת בריברסייד, קליפורניה שבארצות הברית, שהוקמה בשנת 1954. באוניברסיטה עובדים למעלה מ-3,600 איש ולומדים כ-26,809 סטודנטים. האוניברסיטה חברה באיגוד אוניברסיטאות המחקר. המוסד מורכב משלוש מכללות אקדמיות, שני בתי ספר מקצועיים ושני בתי ספר לתארים מתקדמים. מאז הקמתה, סיימו את לימודיהם באוניברסיטת ריברסייד כ-94,000 בוגרים. מבין בוגריה הידועים של האוניברסיטה ניתן למנות את טים וייט ובילי קולינס. מבין האישים שעבדו בסגל לתקופה כזו או אחרת, ניתן למנות את זוכה פרס נובל בארי בריש, סוניה ליובומירסקי ורזא אסלאן. היסטוריה שורשי האוניברסיטה טמונים במכון אגרונומי שהוקם בריברסייד בשנת 1907. אוניברסיטת קליפורניה בריברסייד הוקמה כמכללה למדעים בשנת 1954 לאחר שהצעת חוק בנושא נחתמה על ידי המושל ארל וורן בשנת 1949. בתחילה הוקצו כשני מיליון דולרים להקמת המכון. בשנת 1961 החלו לימודים לתארים מתקדמים. בתקופה זו הפכה המכללה לאוניברסיטה ולמדו בה כ-5,000 סטודנטים. בשנת 2013 החלה האוניברסיטה ללמד רפואה. ארגון אקדמי הקולג' למדעי הטבע והחקלאות (1907) הקולג' למדעי הרוח, האמנויות והחברה (1954) הקולג' להנדסה ע"ש בורנס (1989) בית הספר לחינוך (1968) בית הספר למנהל עסקים (1970) בית הספר לרפואה ( 2008) בית הספר למדיניות ציבורית דירוגים בין-לאומיים דירוג שאנגחאי: מקום 201–300 (2023) דירוג Times Higher Education: מקום 251–300 (2024) דירוג QS לאוניברסיטאות: מקום 404= (2024) קישורים חיצוניים אתר האינטרנט הרשמי של אוניברסיטת קליפורניה בריברסייד (באנגלית) אוניברסיטת קליפורניה בריברסייד, ברשת החברתית פייסבוק אוניברסיטת קליפורניה בריברסייד, ברשת החברתית X (טוויטר) אוניברסיטת קליפורניה בריברסייד, ברשת החברתית אינסטגרם אוניברסיטת קליפורניה בריברסייד, סרטונים בערוץ היוטיוב